Zwanziger-rufen

Zwanziger-rufen, eli kahdenkymmenen kutsuminen, on itävaltalainen korttipeli neljälle pelaajalle. Peliä pelataan lyhennetyllä itävaltalaisella tarot- pakalla, jossa on ranskalaiset maat ja erityinen valttimaa. ==Kortit== Pakassa käytetään 40 korttia. Neljästä maasta, pata, ruutu, hertta ja risti on poistettu 9 korttia ja valttimaasta 2. Kortit ovat laskevassa järjestyksessä. *Pata ja risti: Kuningas, kuningatar, ratsumies, sotilas ja kymppi. *Hertta ja ruutu: Kuningas, kuningatar, ratsumies, sotilas ja ässä. *Valtit: Narri (korkein valtti), XXI, XX, XIX, XVIII; XVII, XVI, XV, XIV, XIII, XII, XI, X, IX, VIII, VII, VI, V, IV ja I. Korttien arvot ovat: *Narri 5 *Valtti XXI 5 *Valtti I 5 *Kuninkaat 5 *Kuningattaret 4 *Ratsumiehet 3 *Sotilaat 2 *Muut 1 Pisteet lasketaan yksitellen, joten pakassa on 88 pistettä. Jaon voittoon tarvitaan vähintään 45 pistettä. ==Jako== Ensimmäinen jakaja arvotaan. Jako kiertää vastapäivään, kuten pelikin. Jokaiselle pelaajalle jaetaan kymmenen korttia viiden kortin nipuissa. ==Ilmoitukset== Pelaajilla on mahdollisuus tehdä kaksi ilmoitusta tarjousten yhteydessä. *Pagat ultimo: Lupaus voittaa jaon viimeinen tikki valtti I -kortilla. Arvo 4 pistettä. *Slam: Lupaus voittaa jaon kaikki tikit. Arvo 12 pistettä. Pagat ultimon ja slammin voi saavuttaa myös ilmoittamatta, mutta silloin niiden arvo puolitetaan. ==Tarjoukset== Pelaajilla on mahdollisuus tehdä kolme eri tarjousta ratkaistakseen kuka on pelinviejä. Etumiehen on pakko tehdä alin tarjous. Kaksi muuta on avoimia kaikille. *Kutsu: Etumies kutsuu itselleen parin nimeämällä valttikortin, jota hänellä ei ole ja joka on lähinnä valttia XXI. Kortin omistajasta tulee etumiehen pari, mutta he eivät voi ilmaista tätä toisilleen ennen nimetyn kortin pelaamista. Poikkeuksena on Pagat ultimon lupaaminen, jonka yhteydessä peliparin voi paljastaa. Arvo 1 piste. *Valtiton peli: Pelinviejä pelaa yksin, mutta valttikortit menettävät kykynsä toimia valtteina. Peli pelataan kuitenkin normaaliin tapaan. Pagat ultimoa ei voi ilmoittaa. Arvo 2 pistettä. *Soolo: Pelinviejä pelaa yksin. Arvo 4 pistettä. ==Pelaaminen== Pelinviejä ajaa ensimmäiseen tikkiin. Pelissä on maantuntopakko ja valttipakko. Jos näitä ei voi noudattaa voi pelata minkä tahansa kortin, mutta ei voi voittaa tikkiä. Huomaa, että valttipakko on voimassa myös valtittomassa pelissä. ==Bonukset== Pelaaja voi saada bonuksia kädessään olleista korteista. Bonuksia ei ilmoiteta ennen peliä, vaan tikkien pelaamisen jälkeen. *Kaikki kuninkaat: Voidaan ilmoittaa valtittoman pelin jälkeen, jos pelaajalla oli kädessään kaikki neljä kuningasta. Arvo 1 piste. *Arvo valtit: Ilmoitetaan soolon tai kutsun jälkeen, jos pelaajalla oli kädessään 5 pisteen arvoiset valttikortit. Arvo 1 piste. ==Pisteet== Kaikki pelaajat maksavat bonukset niiden ilmoittajalle. Jos pelinviejä voittaa ja pelasi Valtittoman pelin tai soolon, muut maksavat hänelle pelin arvon. Hävitessään hän maksaa yksin kaikille. Jos pelattiin kutsu, toinen vastustajista maksaa pelinviejälle ja toinen hänen parilleen. Jos pelinviejä pari häviää, pelinviejä maksaa toiselle vastustajista ja pari toiselle. ==Muita Tarot-pelejä== *Mitigati *Ranskalainen tarot *Scarto *Troggu *Tšekkiläinen tarokki ==Lähteet== * www.tarocchino.com ==Aiheesta muualla== *Kuvia itävaltalaisesta Tarock-pakasta *Kuvia itävaltalaisesta Grazer-Tarock -pakasta Luokka:Tarot